# Doctor Brants Narrenschiff/Von Koch und Kellner

| « Närrische Botschaft | Sebastian Brant Doctor Brants Narrenschiff | Der Bauern Fortschritt » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[108v]
Hie kumen keller / ko$^e$ch / eehaltten All die des huses sorg / du$^o$nt waltten Die redlich jnn dem schiff du$^o$nt schalten
Eyn bo$^e$ttlin erst vor vnß hyn lieff Das froget noch dem narren schiff Dem goben wir versaltzen suppen Das es dem fla$^e$schlin wol mo$^e$cht luppen
[109r]
Im was zu$^o$ louffen also goch
Das fleschlin es on duren zoch Wir wolten jm brieff geben han Wolt es doch nit so lang still stan / Des kumen wir die straß hie schlecht
Keller / vnd ko$^e$ch / megde / eehalt / knecht
Die mit der kuchen sint behafft Wir tragen all vff nach kuntschafft Dar vß keyn duren vnß bestat Vß vnserm seckel es nit gat
Vor vß wann vnser herschafft nycht
Zu$^o$ huß ist / vnd es nyeman sicht / So schlemmen wir vnd tabernyeren Fro$^e$mde prasser / wir mit vnß heym fu$^e$ren Vnd geben do gar manchen stoß
Der kannen / krusen / fleschen groß
Wann nachts die herschafft schloffen gat Vnd rygel / tor / beschlossen hatt So drincken wir dann nit des bo$^e$sten Wir lossen vß dem vasß / dem gro$^e$sten
Do mag man es nit wol an spu$^e$ren
Ans bett / wir dann eynander fu$^e$ren Doch du$^o$nt wir vor zwen socken an Das vnß die herschafft nit ho$^e$r gan Vnd ob man schon ho$^e$rt ettwas krachen
Mann wa$^e$nnt die katzen du$^o$nt daß machen
Vnd wenn eyn kleyn zyt vmbhar gat So wa$^e$nt der herr / das er noch hat In sym va$^e$sßlin eyn gu$^o$ten drunck So macht der zappff dann glunck glunck glunck
[109v]
Im was zu$^o$ louffen also goch
Das fleschlin es on duren zoch Wir wolten jm brieff geben han Wolt es doch nit so lang still stan / Des kumen wir die straß hie schlecht
Keller / vnd ko$^e$ch / megde / eehalt / knecht
Die mit der kuchen sint behafft Wir tragen all vff nach kuntschafft Dar vß keyn duren vnß bestat Vß vnserm seckel es nit gat
Vor vß wann vnser herschafft nycht
Zu$^o$ huß ist / vnd es nyeman sicht / So schlemmen wir vnd tabernyeren Fro$^e$mde prasser / wir mit vnß heym fu$^e$ren Vnd geben do gar manchen stoß
Der kannen / krusen / fleschen groß
Wann nachts die herschafft schloffen gat Vnd rygel / tor / beschlossen hatt So drincken wir dann nit des bo$^e$sten Wir lossen vß dem vasß / dem gro$^e$sten
Do mag man es nit wol an spu$^e$ren
Ans bett / wir dann eynander fu$^e$ren Doch du$^o$nt wir vor zwen socken an Das vnß die herschafft nit ho$^e$r gan Vnd ob man schon ho$^e$rt ettwas krachen
Mann wa$^e$nnt die katzen du$^o$nt daß machen
Vnd wenn eyn kleyn zyt vmbhar gat So wa$^e$nt der herr / das er noch hat In sym va$^e$sßlin eyn gu$^o$ten drunck So macht der zappff dann glunck glunck glunck
[110r]
Das ist eyn zeychen dar zu$^o$ / das
Gar wenig ist me in dem faß Dar zu$^o$ / wir dar vff flißlich achten Wie wir zu$^o$ riechten vil der trachten Do mitt den glust / vnd magen reytzen
Mit kochen / syeden / broten / schweytzen /
Mit ro$^e$sten / bachen / pfeffer bry Voll zucker würtz vnd specery Geben wir eym eyn oxymell Der by der sta$^e$gen leydt gewell
Oder mu$^o$ß das von jm purgyeren
Mit Syropen / vnd mit krystieren Des achten wir gantz nütz zu$^o$ mol Dann wir ouch werden dar by vol Vnser selbs wir nit vergessen
Das best / wir ab dem hafen essen
Dann ob wir hungers sturben schon Man sprech / es wer von vo$^e$ll gethon Der keller spricht / brot mir eyn wurst Her koch / so lesch ich dir den durst
Der keller ist des wyns verra$^e$ter
Der koch ist des tüfels bra$^e$ter / Hye du$^o$t er gewonen by dem für Das jm dort kumen würt zu$^o$ stür / Keller vnd ko$^e$ch sint selten la$^e$r
Sie tragen vff alß by der schwa$^e$r
Ins narren schyff stat all jr bga$^e$r Do Joseph jnn Egypten kam Der fürst der ko$^e$ch jnn zu$^o$ jm nam Jherusalem gwan Nabursadam